Hipólito da Costa

Hipólito José da COSTA Pereira Furtado de Mendonça (* Colônia do Sacramento, en la 13-a de aŭgusto 1774 - Londono, en la 11-a de septembro 1823) estis brazila ĵurnalisto, framasono kaj diplomato, patrono de la seĝo numero 17 de la Brazila Beletristika Akademio. Li estis frato de la inĝeniero José Saturnino da Costa Pereira (1771-1852)Brazila Senato, komandanto de la Brazila Armeo.

 Biografio 
En 1777, la familio translokiĝis al Pelotas, en Suda Rio-Grando, kie Hipolito da Kosta pasis sian adoleskecon, ĝis kiam li estis sendita al la Universitato de Koimbro, en 1798, kie li diplomiĝis pri Juro, Filozofio kaj Matematiko.

Post diplomiĝo, li estis sendita en diplomatiaj misioj al Usono kaj Meksiko de la tiama ĉefministro Rodrigo de Sousa Coutinho (1745-1812)Infopedia. Tie li vivis du jarojn, pli ekzakte en la urbo Filadelfio, kie li fariĝis framasono. Dank'al al tiu vojaĝo, pli malfrue li skribis rakonton "Taglibro pri Mia Vojaĝo al Filadelfio"Diário de Minha Viagem para a Filadélfia., kiu estus publikigita nur en 1955.

Kiam li reiris Brazilon, li ricevis plian mision, ĉifoje al Anglio, en 1802. Tamen, post tri aŭ kvar jaroj, revenante al Brazilo, li estis arestita de la Portugala Inkvizicio, laŭ ordonoj de Pina Manique (1733-1805)Portugal Dicionário Histórico, pro tio ke li estis akuzita pri disvastigado de la masonaj ideoj tra Eŭropo. Tamen, li sukcesis eskapi de la arestejo kaj fuĝis al Hispanio, alivestita kiel lakeo. El Hispanio, li reiris al Anglio, kie li ricevis protekton de la Princo Aŭgusto Frederiko, Duko de Sussex (1773-1843)A Web of English History.

Establiĝante en urbo Londono, li tiam fondis la estontan brazilan ĵurnalon: la Correio BrazilienseBrazila Kuriero kiu funkciis el 1808 ĝis 1823. Pere de ĉi-ĵurnalo, Hipolito da Kosta povis disvastigi la liberalajn ideojn. Tamen, la portugala ambasadoro en Londono, Bernardo José de Abrantes e Castro (1771-1833)Diccionario bibliográphico portuguez - Innocencio Francisco da Silva kaj Pedro W. de Brito Aranha., Grafo el Funchal, estis ekstrema kunbatalanto de la ĵurnalo de Hipolito da Kosta, kaj kreis ankaŭ ĵurnalon, kies titolo estis "The Portuguese Investigator in England"La Portugala Enketisto en Anglio., kiu funkciis el 1811 ĝis 1819. Multaj aliaj ĵurnaloj kiu batalis kontraŭ la "Correio Braziliense" ankaŭ estis kreitaj.

Hipolito da Kosta mortis en 1823, ne sciinte ke li estis proklamita konsulo de Brazilo en Anglio. Li estis sepultita en la Preĝejo de Sankta Maria la Virgulino, en Hurley, Berkshire, sed, en 2001 liaj restaĵoj estis portitaj al Brazilo, kaj nun ili povas esti trovataj en la Muzeo de la Nacia Presejo.

Li ankaŭ famiĝis pro siaj alportugalaj tradukoj el Benjamin Thompson kaj Benjamin Smith Barton.

 Verkaro 
 1799: Diário de minha viagem para Filadélfia (1798-1799) (postmorte publikigita en 1955)
 1800: Descripção da arvore assucareira, e da sua utilidade e cultura (Lisbono)
 1800: Descripção de huma maquina para tocar a bomba á bordo dos navios semo trabalho de homens (Lisbono)
 1808-1822: Correio Braziliense (Londono)
 1809: História de Portugal (Londono)
 1811: Narrativa da perseguição de Hippolyto Joseph da Costa Pereira Furtado de Mendonça … prezo, e processado em Lisbono pelo pretenso crime de framaçon ou pedreiro livre (Londono)
 1811: A narrative of the persecution of Hippolyte Joseph da Costa Pereira Furtado de Mendonça, a native of Colonia-do-Sacramento, on the River La Plata; imprisoned and tried in Lisbon, by the Inquisition, for the pretended crime of free-masonary… (Londono);
 1811: Nova gramática portuguesa e inglesa (Londono);
 1820: Sketch for the History of the Dionysian Artificers (Londono);
 1863: Cartas sobre a franco-maçonaria (Amsterdamo);
 1955: Copiador e registro das cartas dirigidas a d. Rodrigo de Sousa Coutinho (Rio de Janeiro);
 1992: O Amor d'Estranja, peça de teatro (Lisbono);

 Tradukaĵoj 
 1801: Ensayos politicos, economicos e philosophicos, de Benjamin ThompsonUnicampFamous Scientists, Grafo de Rumford, (Lisbono);
 1801: Historia breve e authentica do Banco de Inglaterra, de T. Fortune, (Lisbono);
 1801: Memoria sobre a bronchocele, ou papo da America septentrional, de Benjamin Smith Barton, (Lisbono);

 Literaturo 
 Brazila Beletristika Akademio
 InfoEscola
 Mesa da Comunicação
 Universidade Federal de Campina Grande 
 CEDOPE - Centro pri Dokumentado kaj Historia Esplorado de la Portugalaj Regnoj

 Vidu ankaŭ 
 Brazila Beletristika Akademio

 Referencoj 

Kategorio:Brazilaj ĵurnalistoj
Kategorio:Brazilaj diplomatoj
Kategorio:Brazilaj framasonoj
Kategorio:Brazilaj politikistoj
Kategorio:Brazilaj tradukistoj
Kategorio:Tradukistoj el la angla lingvo
Kategorio:Tradukistoj al la portugala lingvo
Kategorio:Universitato de Koimbro
Kategorio:Portugaldevenaj brazilanoj